Søndag var en historisk dag for Hanstholm Havn: Den store godsfærge Clare sejlede ud på jomfrusejladsen - på den nye rute til Kristiansand i Norge.
 

Seks lastbiler og et par trailere havde booket plads på den første tur over Skagerrak. Med åbningen af den nye rute kan Hanstholm igen kalde sig for en færgeby efter et par års ventetid. Den 38 år gamle færge har plads til 50 trailere og har 12 kahytpladser.